**Pozdravljeni tretješolci in četrtošolci!**

**Vesela bova, če nama boš poslal kakšno fotografijo tvojih dejavnosti ali pa nama kar tako napisal kakšen stavek.**

Najina naslova: lucija.sarc1@guest.arnes.si vojotodor@gmail.com

Četrtek, 26. marec 2020

* Predvsem naju zanima, če si še bolj priden kot včeraj? To pomeni, da so vse naloge narejene ter da ni bilo težav pri izdelavi. Še enkrat hitro preveri, če prejšnja trditev drži.
* Sta starša zadovoljna s tvojo pomočjo? Potrudi se jima vsak dan čim več pomagati. Za seboj imej vedno vse pospravljeno.
* Ali napreduješ s poštevanko? Hitro naštej večkratnike števila 9. Naj bo najmanjši sodi večkratnik števila 9 število počepov ali skledc, ki jih boš naredil. Je težko? Seveda, da ne.
* Kateri datum bo jutri? Število jutrišnjega datuma je večkratnik katerih števil?
* Seštej tisti števili in naj bo njuna vsota število minut za vaje.
* Zelo pomembno je, da se čim več gibljemo. Zato naredi osnovne vaje, ki jih po navadi delaš v telovadnici. Moraš imeti pravilno držo.
* Ko končaš z vajami, pripravi en A4 papir, ker sledi ena ustvarjalna, sproščujoča naloga - origami.

Kaj je origami? Origami je japonska umetnost oziroma veščina, ki temelji na prepogibanju papirja v določeni lik.

Tvoje današnje ročno delo naj bo izdelava laboda. Navodila so na tem linku <https://zmaga.com/content.php?id=3961>

Uživaj!

Ostani zdrav!